रूस के साथ S-400 डील के बारे में एस जयशंकर ने अमेरिका को दी जानकारी, कहा- उम्मीद है लोग समझेंगे कि...  
S-400 डील के बारे में एस जयशंकर ने अमेरिका को दी जानकारी
कहा- अमेरिकी इसके औचित्य की सराहना करेंगे
'लोग समझेंगे कि यह विशेष लेन-देन हमारे लिए महत्वपूर्ण क्यों है'
विदेश मंत्री एस जयशंकर (S Jaishankar) ने मंगलवार को कहा, 'भारत ने रूस के साथ एस-400 ( S-400) मिसाइल की खरीद के फैसले के बारे में डोनाल्ड ट्रंप (Donald Trump) प्रशासन को जानकारी दी.' उन्होंने यह भी कहा कि अमेरिकी इसके औचित्य की सराहना करेंगे. जयशंकर ने कहा, 'भारत ने एस-400 पर एक फैसला लिया और हमने इस पर यूएस सरकार से चर्चा की. मैं अपने दृढ़ निश्चय की शक्तियों के बारे में यथोचित आश्वस्त हूं.' जयशंकर ने रूस के एक पत्रकार के सवाल का जवाब देते हुए कहा, 'मैं आशा करता हूं कि लोग समझेंगे कि यह विशेष लेन-देन हमारे लिए महत्वपूर्ण क्यों है. इसलिए मुझे लगता है कि आपका सवाल काल्पनिक है.' 
दरअसल पत्रकार ने जयशंकर से एस-400 की खरीद और यूएस द्वारा भारत पर काटसा के तहत लगाये जाने वाले प्रतिबंध की संभावना से जुड़ा सवाल पूछा था. वाशिंगटन डीसी में सेंटर फॉर स्ट्रेटेजिक एण्ड इंटरनेशनल स्टडीज में जयशंकर ने यह बात कही. यह एक अमेरिकी थिंक टैंक है.